CELEX: 32016R2145
Language: el
Date: 2016-12-01 00:00:00
Title: Κανονισμός (ΕΕ) 2016/2145 του Συμβουλίου, της 1ης Δεκεμβρίου 2016, για την τροποποίηση του κανονισμού (ΕΕ) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων

8.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 333/1
            
         ΚΑΝΟΝΙΣΜΌΣ (ΕΕ) 2016/2145 ΤΟΥ ΣΥΜΒΟΥΛΊΟΥ
   της 1ης Δεκεμβρίου 2016
   για την τροποποίηση του κανονισμού (ΕΕ) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Με απόφαση της 7ης Σεπτεμβρίου 2016 στην υπόθεση C-113/14 (1), το Δικαστήριο της Ευρωπαϊκής Ένωσης («Δικαστήριο») ακύρωσε το άρθρο 7 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2), το οποίο καθορίζει τις κατώτατες τιμές αναφοράς για ορισμένα γεωργικά προϊόντα, με την αιτιολογία ότι οι εν λόγω κατώτατες τιμές θα έπρεπε να είχαν εγκριθεί μόνο από το Συμβούλιο, κατόπιν πρότασης της Επιτροπής, βάσει του άρθρου 43 παράγραφος 3 της Συνθήκης για τη λειτουργία της Ευρωπαϊκής Ένωσης («ΣΛΕΕ»).
            
         
               (2)
            
            
               Το Δικαστήριο ακύρωσε επίσης το άρθρο 2 του κανονισμού (ΕΕ) αριθ. 1370/2013 του Συμβουλίου (3), το οποίο καθορίζει το επίπεδο των τιμών δημόσιας παρέμβασης, για τον λόγο ότι το άρθρο αυτό είναι άρρηκτα συνδεδεμένο με το ακυρωθέν άρθρο 7 του κανονισμού (ΕΕ) αριθ. 1308/2013.
            
         
               (3)
            
            
               Το Δικαστήριο δήλωσε ότι τα έννομα αποτελέσματα του άρθρου 7 του κανονισμού (ΕΕ) αριθ. 1308/2013 και του άρθρου 2 του κανονισμού (ΕΕ) αριθ. 1370/2013 έπρεπε να διατηρηθούν για μέγιστο διάστημα πέντε μηνών από την ημερομηνία που εξεδόθη η απόφαση.
            
         
               (4)
            
            
               Ως εκ τούτου, είναι αναγκαία η τροποποίηση του κανονισμού (ΕΕ) αριθ. 1370/2013 πριν από τη λήξη του πεντάμηνου διαστήματος, με την εισαγωγή και τροποποίηση αντιστοίχως, των διατάξεων σχετικά με τις κατώτατες τιμές αναφοράς και τα επίπεδα των τιμών παρέμβασης που ακυρώθηκαν από το Δικαστήριο και με ορισμένες συνακόλουθες προσαρμογές.
            
         
               (5)
            
            
               Λόγω της προθεσμίας που θέτει το Δικαστήριο στην απόφασή του, ο παρών κανονισμός θα πρέπει να αρχίσει να ισχύει την ημέρα της δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 1370/2013 τροποποιείται ως εξής:
   
               1)
            
            
               Παρεμβάλλεται το ακόλουθο άρθρο:
               «Άρθρο 1α
               Κατώτατες τιμές αναφοράς
               1.   Καθορίζονται οι εξής κατώτατες τιμές αναφοράς:
               
                           α)
                        
                        
                           για τον τομέα των σιτηρών: 101,31 EUR/τόνο, για το στάδιο της χονδρικής πώλησης εμπορευμάτων που παραδίδονται στην αποθήκη, πριν από την εκφόρτωσή τους·
                        
                     
                           β)
                        
                        
                           για το αναποφλοίωτο ρύζι: 150 EUR/τόνο για τον ποιοτικό τύπο που ορίζεται στο παράρτημα III σημείο Α του κανονισμού (ΕΕ) αριθ. 1308/2013, για το στάδιο της χονδρικής πώλησης εμπορευμάτων που παραδίδονται στην αποθήκη, πριν από την εκφόρτωσή τους·
                        
                     
                           γ)
                        
                        
                           για τη ζάχαρη ποιοτικού τύπου που ορίζεται στο παράρτημα III σημείο Β του κανονισμού (ΕΕ) αριθ. 1308/2013, για τη μη συσκευασμένη ζάχαρη, στη θύρα του εργοστασίου:
                           
                                       i)
                                    
                                    
                                       για τη λευκή ζάχαρη: 404,4 EUR/τόνο·
                                    
                                 
                                       ii)
                                    
                                    
                                       για την ακατέργαστη ζάχαρη: 335,2 EUR/τόνο·
                                    
                                 
                     
                           δ)
                        
                        
                           για τον τομέα του βοείου κρέατος: 2 224 EUR/τόνο για τα σφάγια αρσενικών βοοειδών κλάσης διάπλασης/κλάσης κατάστασης πάχυνσης R3, όπως ορίζεται στην ενωσιακή κλίμακα ταξινόμησης των σφαγίων βοοειδών ηλικίας οκτώ μηνών και άνω που αναφέρεται στο παράρτημα IV μέρος Α του κανονισμού (ΕΕ) αριθ. 1308/2013·
                        
                     
                           ε)
                        
                        
                           για τον τομέα του γάλακτος και των γαλακτοκομικών προϊόντων:
                           
                                       i)
                                    
                                    
                                       246,39 EUR ανά 100 kg για το βούτυρο,
                                    
                                 
                                       ii)
                                    
                                    
                                       169,80 EUR ανά 100 kg για το αποκορυφωμένο γάλα σε σκόνη·
                                    
                                 
                     
                           στ)
                        
                        
                           για το χοίρειο κρέας: 1 509,39 EUR/τόνο για τα σφάγια χοίρων ποιοτικού τύπου οριζόμενου βάσει του βάρους και της περιεκτικότητας σε άπαχο κρέας, όπως προβλέπεται στην ενωσιακή κλίμακα ταξινόμησης των σφαγίων χοίρων που αναφέρεται στο παράρτημα IV μέρος Β του κανονισμού (ΕΕ) αριθ. 1308/2013, ως εξής:
                           
                                       i)
                                    
                                    
                                       σφάγια βάρους από 60 έως λιγότερο από 120 kg: κλάση διάπλασης Ε·
                                    
                                 
                                       ii)
                                    
                                    
                                       σφάγια βάρους από 120 έως 180 kg: κλάση διάπλασης R·
                                    
                                 
                     
                           ζ)
                        
                        
                           για τον τομέα του ελαιολάδου:
                           
                                       i)
                                    
                                    
                                       1 779 EUR/τόνο για το εξαιρετικό παρθένο ελαιόλαδο·
                                    
                                 
                                       ii)
                                    
                                    
                                       1 710 EUR/τόνο για το παρθένο ελαιόλαδο·
                                    
                                 
                                       iii)
                                    
                                    
                                       1 524 EUR/τόνο για το ελαιόλαδο λαμπάντε με ελεύθερη οξύτητα δύο βαθμών· το ποσό αυτό μειώνεται κατά 36,70 EUR/τόνο για κάθε επιπλέον βαθμό οξύτητας.
                                    
                                 
                     2.   Οι κατώτατες τιμές αναφοράς της παραγράφου 1 αναθεωρούνται από την Επιτροπή, λαμβανομένων υπόψη αντικειμενικών κριτηρίων, ιδιαίτερα των εξελίξεων στην παραγωγή, του κόστους παραγωγής (ιδιαίτερα των εισροών) και των τάσεων στην αγορά. Όταν απαιτείται, οι κατώτατες τιμές αναφοράς επικαιροποιούνται σύμφωνα με τη διαδικασία που προβλέπεται στο άρθρο 43 παράγραφος 3 ΣΛΕΕ βάσει των εξελίξεων στην παραγωγή και τις αγορές.
               3.   Οι αναφορές σε κατώτατες τιμές αναφοράς στον κανονισμό (ΕΕ) αριθ. 1308/2013 νοούνται ως αναφορές στις κατώτατες τιμές που καθορίζονται στην παράγραφο 1 του παρόντος άρθρου.».
            
         
               2)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               Τιμές δημόσιας παρέμβασης
               1.   Το επίπεδο της τιμής δημόσιας παρέμβασης:
               
                           α)
                        
                        
                           για το μαλακό σιτάρι, το σκληρό σιτάρι, το κριθάρι, το καλαμπόκι, το αναποφλοίωτο ρύζι και το αποκορυφωμένο γάλα σε σκόνη ισούται με τις αντίστοιχες κατώτατες τιμές αναφοράς που ορίζονται στο άρθρο 1α στην περίπτωση αγοράς σε καθορισμένη τιμή και δεν υπερβαίνει τις αντίστοιχες κατώτατες τιμές αναφοράς στην περίπτωση αγοράς με διαγωνισμό·
                        
                     
                           β)
                        
                        
                           για το βούτυρο ισούται με το 90 % της κατώτατης τιμής αναφοράς που ορίζεται στο άρθρο 1α στην περίπτωση αγοράς σε καθορισμένη τιμή και δεν υπερβαίνει το 90 % αυτής της κατώτατης τιμής αναφοράς στην περίπτωση αγοράς με διαγωνισμό·
                        
                     
                           γ)
                        
                        
                           για το βόειο και το χοίρειο κρέας δεν υπερβαίνει το 85 % της κατώτατης τιμής αναφοράςπου ορίζεται στο άρθρο 1α.
                        
                     2.   Οι τιμές δημόσιας παρέμβασης για το μαλακό σιτάρι, το σκληρό σιτάρι, το κριθάρι, το καλαμπόκι και το αναποφλοίωτο ρύζι που αναφέρονται στην παράγραφο 1 προσαρμόζονται με προσαυξήσεις ή μειώσεις στις τιμές αυτές βάσει των κύριων ποιοτικών κριτηρίων για τα προϊόντα.
               3.   Η Επιτροπή προσδιορίζει με εκτελεστικές πράξεις τις αυξήσεις ή μειώσεις της τιμής παρέμβασης των προϊόντων της παραγράφου 2 του παρόντος άρθρου υπό τις προϋποθέσεις της εν λόγω παραγράφου. Οι εκτελεστικές πράξεις αυτές εκδίδονται σύμφωνα με τη διαδικασία εξέτασης που αναφέρεται στο άρθρο 15 παράγραφος 2.».
            
         
               3)
            
            
               Στο άρθρο 8, το στοιχείο β) αντικαθίσταται από το ακόλουθο κείμενο:
               
                           «β)
                        
                        
                           την τιμή των πλεονασμάτων ζάχαρης που διατίθενται στην αγορά της Ένωσης ή, εάν δεν υπάρχουν πλεονάσματα ζάχαρης στην αγορά αυτή, την κατώτατη τιμή αναφοράς για τη ζάχαρη που καθορίζεται στο άρθρο 1α σημείο γ).».
                        
                     
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 1η Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         A. ÉRSEK
      
   
   
      (1)  Απόφαση του Δικαστηρίου της 7ης Σεπτεμβρίου 2016, Γερμανία κατά Κοινοβουλίου και Συμβουλίου, C-113/14, ECLI:EU:C:2016:635.
   
      (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
   
      (3)  Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).